《梨岭》
清代·朱圭

竿岭万竿竹，未若梨岭奇。丛篁拔地底，翠葆排天逵。

苍虬百千拔，飞舞鳞之而。太古昆仑阴，绿凤蕃雄雌。

轩伦久未截，天籁鸣参差。行者忘登顿，梦上青宫嬉。

松杉直千尺，古桂花满枝。临风一攀折，载路香轩帷。

夷犹下碧阶，綷䌨珣玗琪。我行亦已远，翘首龙𧱓移。

斐然兴君子，瞻望歌猗猗。

作者简介：江苏吴县人，字上如。刻板名手。雕刻书画精细工致。曾刻河南刘源所绘凌烟阁功臣像及金史所择两汉至宋名人图像，为时所称。选入养心殿供事，凡大内字画俱出其手。授为鸿胪寺叙班。